མདའ་དར་འཛུགས་པའི་འབེལ་གཏམ།

༈ མདོ་ཁམས་སྡེ་དགེའི་རྒྱལ་ཁབ་ཏུ་བོད་བློན་མདོ་མཁར་པའི་བཙུན་
མོ་བྱོན་སྐབས་མདའ་དར་འཛུགས་པའི་འབེལ་གཏམ་ཡོད། འོ་མ། བཀྲ་ཤིས་
བདེ་ལེགས་ཕུན་སུམ་ཚོགས་པ་དང་ལྡན་པར་གྱུར་ཅིག །དེ་རིང་གི་སྐབས་སུ།
གནམ་ལ་ཉི་ཟླ་གཟའ་སྐར་གྱི་འཕྲོད་སྦྱོར་བཟང༌། ས་ལ་འབྱུང་བཞི་ཆ་སྙོམ་གྱི་
དུས་ཚོད་བཟང༌། བར་ལ་ཕྱི་ནང་རྟེན་འབྲེལ་གྱི་ལ་ཉེ་བཟང༌། བཟང་གསུམ་
གྱི་ལེགས་ཚོགས་ཉི་ཟླ་ཁ་སྤྲོད་དུ་ཚོགས། བཀྲ་ཤིས་ཀྱི་སྣང་བ་གསར་པ་ཐོག་
མར་འཆར་བའི་སྐབས་འདིར། སྲིད་པ་མཐུན་སྦྱོར་གྱི་གཏན་ཚིགས །ཕྱྭ་དམུ་
གཙུག་གསུམ་གྱི་ཕྱག་བཞེས། སྒམ་པོ་ཕྱ་ཡི་བསྐོས་བཞག །བཀྲ་ཤིས་པའི་
ལྷ་མདའ་རྒྱན་དང་ དང་ལྡན་པས་གཉེན་ལམ་ཕྱེ་བ་ལ། རྒྱུ་མཚན་གཏན་ཚིགས་དགོས
པ་མདོར་བསྡུས་ཞུ་ན། དེ་ལ་མདའ་དར་གྱི་བྱུང་ཁུངས་གང་ཡིན་སྙམ་ན།
དུས་པ་ལས།
སྔོན་བསྐལ་པ་དང་པོ་ཆགས་པའི་དུས་འབྱུང་བཞིའི་བཅུད་ཀྱི་དྭང་མ་འདུས་པ
གླིང་བཞིའི་འཇིག་རྟེན་གྱི་དབུས་སུ་རིན་པོ་ཆེ་སྣ་ལྔ་ལས་གྲུབ་པའི་རིའི་རྒྱལ་པོ་རི་
རབ་ཆགས། དེའི་སྲོག་རྟེན་དུ་དཔག་བསམ་ལྗོན་ཤིང་ཡོངས་འདུས་ས་བརྟོལ་རྩ་
བ་དབང་ཆེན་གསེར་གྱི་ས་གཞི་ལ་ཟུག་པས་ཀླུ་ཁམས་ཀྱི་རྟེན་བྱེད་པ། སྐེད་པ་
རི་རབ་ཀྱི་ཁོང་གསེང་ན་ཡོད་པས་ལྷ་མིན་དང་གནོད་སྦྱིན་གྱི་ལོངས་སྤྱོད་སྤེལ་བ།
རྩེ་མོ་སུམ་ཅུ་རྩ་གསུམ་ལྷ་གནས་སུ་རྒྱས་པས་ལྷ་རྣམས་ཀྱི་དགོས་འདོད་འབྱུང་བ།
ལོ་མ་དར་དང་ཟ་འོག །འབྲས་བུ་རིན་ཆེན་སྣ་ཚོགས་ཀྱི་ཆར་འབེབས་པས་སྲིད་
143

ব
ཟིན་ཏིག་དང་བག་མ་ལ་དགེ་བའི་ལས་ཚན་དཀར་རྩིས་སོགས་ཀྱི་སྐོར།

པ་གསུམ་གྱི་ཕྱའི་བཅུད་དང་གཡང་གི་རྟེན་དུ་གྱུར་པ་དེ་ལ་དཔེར་བྱས་ནས་འཇིག་
རྟེན་གྱི་མེས་པོ་ལྷ་ཆེན་ཚངས་པ་གདོང་བཞིས། ཟླ་བ་ཡར་གྱི་ངོ་ལ་གཙང་རིས་ཀྱི་
ལྟ་སྲུང་དགྱེས་པའི་བསང་མཆོད་བྱས། ཡུལ་གྱི་དགེ་བཅུ་གཡང་དུ་འཁྱིལ་བའི་
སྨན་ལྗོངས་སུ་སྐྱེས་པའི་སྨྱུག་རྒོད་ལོ་རྒྱུས་མ་ཉམས་པ་དེ་དལ་འབྱོར་གྱི་རྣམ་བཞག་
ཚང་ཞིང་དགེ་མཚན་དང་ལྡན་པའི་སྐྱེས་བུ་ལ་བཅད་དུ་བཅུག །བྱ་རྒྱལ་ཐང་དཀར་
རྒོད་པོའི་སྒྲོ་བསྒྲོན་པས་སྟེང་ལྷ་ཁམས་འཁོར་ཞིང་ཆགས་པའི་རྟེན་འབྲེལ་བསྒྲིགས།
རྒྱ་མཚལ་དམར་པོའི་རྩི་བྱུག་པས་བར་གཉེན་ཁམས་དབང་དུ་སྡུད་པའི་རྟེན་འབྲེལ་
བསྒྲིགས། གནམ་ལྕགས་ངར་མའི་མདེའུ་བཏགས་པས་འོག་ཀླུ་ཁམས་ཟིལ་གྱིས་
གནོན་པའི་རྟེན་འབྲེལ་བསྒྲིགས། མགུལ་དུ་དར་ཟབ་དང་རིན་པོ་ཆེ་དངུལ་གྱི་མེ་
ལོང་རྣམས་བཏགས་པས་དཔག་བསམ་ཤིང་གི་ལོ་མ་དང་འབྲས་བུ་ལས་དགོས་
འདོད་མ་ལུས་པ་འབྱུང་བ་བཞིན་དུ། འཁོར་འདས་གཉིས་ཀྱི་དགེ་ལེགས་མ་ལུས་
པ་འབྱུང་བའི་རྟེན་འབྲེལ་བསྒྲིགས། བསྒྲིགས་པ་ལྟར་བྱུང་། བྱུང་བ་ལྟར་འཇིག་
རྟེན་གྱི་ཁམས་ཐམས་ཅད་དུ་ལྟ་མཆོད་པ་ལ་ལྷ་མདའ། ཚེ་སྤེལ་བ་ལ་ཚེ་མདའ།
གཡང་འགུགས་པ་ལ་གཡང་མདའ་ཞེས་ཡོངས་སུ་གྲགས་ཤིང་གྲུབ་སྟེ་བཀྲ་ཤིས་
བདེ་ལེགས་ཀྱི་སྒོ་དབྱེ་བའི་མཚན་རྟགས་མཆོག་དང་ཕུལ་དུ་གྱུར་པ་ཡིན་པ་གདའ་
ལགས་སོ། །བཀྲ་ཤིས་པའི་མདའ་དར་འདི་བར་དུ་སྲིད་པ་གང་གི་རིང་ལ་དར་
ཞེ་ན། ཐོག་མར་ལྟ་རྒྱུད་མི་བརྒྱུད་ཀྱི་གྲོལ་ཕུག་སྲིད་པ་ཡེ་སྨོན་རྒྱལ་པོ་ཞེས་བྱ་བ་
144

མདའ་དར་འཛུགས་པའི་འབེལ་གཏམ།

དེ་ཉིད་ཀྱིས། སྲིད་པ་ལུགས་ཀྱི་ཐབས་ཤེས་སུ་བསྡེབས་པའི་ཚེ། ལྷ་ཆེན་སྣང་
ན་གྱིས་བཀྲ་ཤིས་པའི་མདའ་དར་ལ་ཕྱའི་རྟགས་སུ་བཀོད། གཡང་གི་
རྟེན་དུ་བཙུགས་པས་སྲིད་པ་འདི་ན་ཆེ་ཞིང་ཡོངས་སུ་གྲགས་པ་ཕྱ་རྗེ་སྒམ་པོ།
དམུ་རྗེ་བཙན་པོ། གཙུག་རྗེ་ཨོག་སྐོས་རྣམས་བྱུང༌། དེ་རྣམས་ལས་སྲིད་པ་
འཕྲུལ་གྱི་མི་རྒྱུད་ཐམས་ཅད་གྲོལ། ལུགས་གཉིས་ཀྱི་བསྟན་པ་ཆགས་པའི་གཞི་
རུ་གྱུར་པ་གྲགས། བར་དུ་ཉི་མའི་རིགས་འཁྲུངས་ཤཱཀྱའི་རྒྱལ་པོ་ཟས་གཙང་མས་
ཡུམ་སྒྱུ་མ་ལྷ་མཛེས་དང་སྐྱེ་དགུའི་བདག་མོ་ཁབ་ཏུ་བཞེས་པའི་ཚེ་མངོན་ཤེས་ལྔ་
དང་ལྡན་པའི་དྲང་སྲོང་ཆེན་པོ་རྣམས་ཀྱིས་བཀྲ་ཤིས་པའི་མདའ་དར་ལ་ཕྱའི་རྟགས་
སུ་བཀོད། གཡང་གི་རྟེན་དུ་བཙུགས་པས་སྟོང་གསུམ་འདུལ་བའི་ཐུབ་པ་ཆེན་
པོ་དང་། འཁོར་ལོས་སྒྱུར་བའི་མཚན་རྟགས་ཅན་གཅུང་དགའ་བོ་མཆེད་གཉིས་
བྱོན་ཏེ་འཇིག་རྟེན་གྱི་ཁམས་སུ་དཀོན་མཆོག་གསུམ་གྱི་སྣང་བས་ཁྱབས།
དམ་པའི་ཆོས་ཀྱི་ཉི་མ་ཤར། ཐར་པ་དང་བྱང་ཆུབ་ཀྱི་ལམ་སྒོ་ཕྱེས་པར་གདའ།
ཐ་མར་འཕགས་པ་སྤྱན་ཪས་གཟིགས་དབང་ཕྱུག་མིའི་རྗེ་བོའི་སྐུར་བསྟན་པ་གངས་
ཅན་ལྷ་གཅིག་སྲོང་བཙན་སྒམ་པོས་ཇོ་མོ་ཁྲོ་གཉེཪ་ཅན་དང་རྗེ་བཙུན་སྒྲོལ་མའི་
རྣམ་འཕྲུལ་བལ་བཟའ་ཁྲི་བཙུན་དང༌། རྒྱ་བཟའ་ཀོང་ཇོ་ཁྱིམ་ཐབས་སུ་སྦྲེལ་
བའི་ཚེ། ནུས་པ་ཅན་གྱི་སྐུ་གཤེན་རྣམས་ཀྱིས་བཀྲ་ཤིས་པའི་མདའ་དར་ལ་ཕྱའི་
རྟགས་སུ་བཀོད། གཡང་གི་རྟེན་དུ་བཙུགས། ཁྱད་པར་འཕྲུལ་བློན་རིག་པ་
145

ཟིན་ཏིག་དང་བག་མ་ལ་དགེ་བའི་ལས་ཚན་དཀར་རྩིས་སོགས་ཀྱི་སྐོར།

ཅན་མགར་སྟོང་བཙན་ཡུལ་བཟུང་གིས་ནག་པོ་རྒྱ་ཡི་ཡུལ་དུ་མདའ་རྒོད་སྒྲོ་མ་ལ་
དར་ལེ་བརྒན་བཏགས་པས་འདྲ་མཉམ་གྱི་ན་ཆུང་སུམ་བརྒྱའི་དབུས་ནས་ལྷ་གཅིག་
ཀོང་ཇོ་ངོས་བཟུང་བས་བོད་རྗེའི་བཙུན་མོར་ཐོབ། བོད་ཁམས་སུ་དཀར་པོ་དགེ་
བཅུའི་ཁྲིམས་ཆགས། དམ་པ་ཆོས་ཀྱི་སྲོལ་ཀ་དོད། ལུགས་གཉིས་མངའ་
ཐང་དགུང་དུ་བདོ་བ་འདི་བྱུང༌།
དེ་ནས་ད་ལྟའི་བར་དུ་གཉེན་ལམ་མདའ་དར་གྱིས་སྦྲེལ་བས་བཀྲ་ཤིས་པའི་
དགེ་མཚན་གོང་དུ་འཕེལ་བའི་གཏན་ཚིགས་འདི་བྱུང་བ་འདུག་ལགས། དེ་ལས་
ད་ལྟའི་སྐབས་སུ་བཀྲ་ཤིས་པའི་མདའ་དར་འདིའི་རྒྱུ་མཚན་ཅུང་ཟད་དམིགས་
གསལ་དུ་ཞུ་ན། གནམ་ས་ཐབས་ཤེས་སུ་བསྡེབས། འབྱུང་བའི་དྭངས་མ་འདུས་
པ་ལས་ཁམས་ལྔ་སྙིང་པོར་འཁྱིལ་ཞིང་མཁོ་དགུའི་ཡོན་ཏན་ཚང་བའི་ལོངས་སྤྱོད་
ཀྱི་ཁྱད་པར་འགའ་ཞིག་སྲིད་པ་སྤྱི་མཐུན་གྱི་བསོད་ནམས་ལས་གྲུབ་པའི་ནང་ཚན།
རྒྱལ་ཆེན་རིས་བཞི་པའི་ལྷ་རྣམས་བརྟེན་པའི་བཟང་ཤིང་ཡོན་ཏན་ཀུན་ལྡན་རྣམས་
ཀྱི་ནང་ནས་མཆོག་ཏུ་གྱུར་པ། ཕ་མཚུན་དགྲ་བླའི་སྲོག་རྟེན། ལྷ་དང་སྲུང་མའི་
སྐུ་ཤིང་སྨྱུག་རྒོད་རྩེ་རྒྱལ་ཚིགས་ཀྱིས་སྤྲས་པ་དེ་བྱུང༌། དྲང་ཞིང་གས་འཁྱོགས་
མེད་པས་ལུགས་གཉིས་ཀྱི་དཔེ་རུ་འོས། ཕྱི་ཤུན་པ་མེད་པས་སྒྲིབ་བྱེད་ཀྱི་དྲི་མ
དང་བྲལ། ནང་ཟང་ཐལ་དུ་གྱུར་པས་གར་གཏད་ལ་ཕྱོགས་མེད་
།ར་གཏད་ལ་ཕྱོགས་མེད་དུ་འགྲོ། ལོ་མ་
དབྱར་དགུན་གཉིས་ཀར་སྔོ་བས་འཆི་མེད་ཚེ་ཡི་གསོས་བྱེད་པ། དེ་ཉིད་དཀའ་
146

མདའ་དར་འཛུགས་པའི་འབེལ་གཏམ།

བ་ལྷོ་མོན་མཐིལ་ནས་བླངས། དཀོན་པའི་རིན་ཐང་ཡོན་དུ་གཞལ། འཕྲུལ་ལྡན་
མཁས་པས་མདའ་རུ་བཅོས། ཆེ་མཉམ་དཔུང་གིས་སྤྲེལ་བའི་རྒྱན་དུ་སྲིད་པའི་
དུང་སྒང་དཀར་པོའི་ཕྱི་ཤུན་པ་ལས་གྲོལ་བས་མཁའ་ལྡིང་ཡོངས་ཀྱི་རྒྱལ་པོར་གྱུར་
པའི་ཐང་དཀར་རྒོད་པོའི་གཤོག་སྒྲོས་བརྒྱན། ཐབས་དང་ཤེས་རབ་ཏུ་འཛོམ་པས་
རྩེ་མོ་ལ་ལྟོང་གཏོད། ལྷ་མིའི་ཡིད་སེམས་ཆགས་པས་དེ་ལ་མཚལ་བྱུགས།
ཡ་རབས་དྲྭ་མའི་རྒྱན་བྱེད་པས་གསེར་གྱི་རི་མོས་སྤྲས། སྡང་དགྲ་ཆོམ་ལ་འབེབས་
པས་རྣོ་མཉེན་ངར་གསུམ་འཛོམ་པའི་ལྕགས་ཀྱི་མདེའུ་སྦྱར། ལྷ་སྲུང་དགྲ་བླའི་
དམག་ཚོགས་རང་བཞིན་གྱིས་འཁོར་བ། སྡང་དགྲ་བོས་མཐོང་ན་གློ་སྙིང་འདར་བ།
གཉེན་བྱམས་པས་མཐོང་ན་སེམས་རྩ་སྤྲོ་བ། ལྷ་ཆེན་ཚངས་པ་དཀར་པོའི་འཕྲུལ་
ལས་གྲུབ་པ་དེ་ཉིད་རྩ་བའི་རྟེན་དུ་བྱས། དེ་ལ་བརྟེན་ཅིང་མཛེས་བྱེད་ཀྱི་རྒྱན་དུ་
འཕགས་པ་འཇམ་དཔལ་གཞོན་ནུའི་བྱིན་གྱིས་བརླབས་པའི་མ་ཧཱ་ཙི་ནའི་ཡུལ་
ལྗོངས་ནས་བྱུང་བའི་དར་མཚོན་སྣ་ལྔ་བཏགས་པ་སྟེ། དེའང་དཀར་པོ་ཆུ་ཤེལ་
གྱི་ཟླ་བ་བཞིན་འོད་དུ་འབར་བས་ཆུ་ཁམས་རྒྱ་མཚོའི་བཅུད་འགུགས། སེར་པོ་
ཛམྦུའི་ཆུ་གསེར་བཞིན་གསལ་ལ་དག་པས་ས་ཁམས་བརྟན་པའི་གཞི་བྱེད།
དམར་པོ་འཕྲུལ་གྱི་གློགས་ཞག་བཞིན་བཀྲག་ལ་འཚེར་བས་མེ་ཁམས་སྨིན་པའི་
དཔལ་བསྐྱེད། ལྗང་གུ་མ་རྒད་ཞུན་མ་བཞིན་སྣུམ་ལ་འཁྱིལ་བས་རླུང་ཁམས་
སྟོབས་རྩལ་གོང་དུ་སྤེལ། སྔོན་པོ་ཨིནྡྲ་ནཱི་ལ་སྤྲིན་དང་བྲལ་བའི་ནམ་མཁའ་བཞིན་
147

ཟིན་ཏིག་དང་བག་མ་ལ་དགེ་བའི་ལས་ཚན་དཀར་རྩིས་སོགས་ཀྱི་སྐོར།

དུ་ཕྱི་ནང་འབྱུང་བ་ཀུན་གྱི་གོ་འབྱེད་པས། ལོ་དང་ཟླ་བ། ཚེས་དང་དུས་ཚོད།
གཟའ་དང་སྐར་མ། ཕྱི་ནང་འབྱུང་ལྔའི་ཁམས་ལ་བརྟེན་པའི་རྟེན་འབྲེལ་ཐམས་
ཅད་དགེ་ལེགས་ཕུན་སུམ་ཚོགས་པའི་ཕྱོགས་གུ་བསྒྲིགས། འབྱུང་བ་གཅོད་
འདྲལ་ལས་གྱུར་པའི་ཉེས་པ་ཐམས་ཅད་ཞི་བར་བྱེད། ལོ་ཟླ་ཞག་དུས་ལ་རྒྱུ་བའི་
ས་བདག་ཀླུ་གཉན་རུང་དང་ཀོ་ལོང་སྡོམ་པ་ཀུན་གྱི་མཐོང་བྱེད་སྒྲིབ་པའི་ཡོན་ཏན་
དང་ལྡན་པ་ལགས། དེའི་དབུས་ན་དངུལ་དཀར་གྱི་མེ་ལོང་འོད་དུ་འབར་བ་དང༌།
དཀོན་ལ་རིན་ཐང་ཆེ་བའི་ནོར་བུའི་བྱེ་བྲག་མང་པོས་རྒྱན་དུ་སྤྲས་པ་སྟེ། དེའང་སྲ་
མཁྲེག་རང་བྱུང་རྡོའི་སྙིང་པོ་ལ་འཕྲུལ་ཆེན་སྐྱེས་བུ་བཟོ་བོའི་རྒྱལ་པོས། ཞུན་ལ་
ཞུན་དུ་བཞུས། དྭངས་ལས་དྭངས་སུ་ཕྱུངས་པའི་སྙིང་པོ་ལས་འཇིག་རྟེན་ན་རིན་
ཐང་ཆེ་བའི་རིན་པོ་ཆེ་གཉིས་པ་ཟླ་བ་ནོར་བུ་ཆུ་ཤེལ་གྱི་ཞུན་མ་གཅིག་ཏུ་འཁྱིལ་པ་
ལྟ་བུ་ལས། ཡ་མཚན་འཕྲུལ་གྱི་མེ་ལོང་སྣང་བྱེད་ཉི་ཟླའི་དཀྱིལ་འཁོར་གཉིས་
པ་གྲུབ་སྟེ། གསལ་བས་ཉི་མ་ཟིལ་གྱིས་གནོན་པ། བཀྲག་པས་ཟླ་བ་བག་ལ་
ཞ་བ། དྭངས་པས་སྲིད་གསུམ་གཅིག་ཏུ་སྡུད་པ། ནང་གི་འོད་མདངས་ཕྱི་རུ་སྤྲོ་
ན་གཟུགས་སྣང་ཐམས་ཅད་འོད་དུ་འབར་བ། ཕྱིའི་ཡུལ་སྣང་ནང་དུ་བསྡུས་ན་སྲིད་
པ་གསུམ་གྱི་གཟུགས་བརྙན་འཆར་བ། ཕྱི་ནང་དབྱེར་མེད་གཅིག་ཏུ་འདྲེས་པས་
ངོ་མཚར་སྒྱུ་མའི་ལྟད་མོ་ངོམས་པ། སྟེང་ལྷ་ཁམས་གཟུགས་བརྙན་དུ་འཛིན་པས་
ལྷ་མཐུ་ཆེན་གྱི་བཀའ་ཆད་ཟློག་པ། བར་གཉན་ཁམས་མདངས་འོད་དང་འདྲེས་
148

མདའ་དར་འཛུགས་པའི་འབེལ་གཏམ།

པས་གཉན་གཏུམ་པོའི་གདུག་རྩུབ་ཞི་བ། འོག་ཀླུ་ཁམས་ཟེར་མདངས་ཀྱིས་
གསལ་བས་ཀླུ་གདོལ་པའི་ཕོག་ཐུག་འཇོམས་པ། དེ་ཉིད་ནམ་མཁའི་དབྱིངས་
སུ་ཟླ་བའི་དཀྱིལ་འཁོར་མཛེས་པ་བཞིན་དུ་བཀྲ་ཤིས་པའི་ལྷ་མདའི་མགུལ་དུ་
བཀོད། ཟླ་བ་ལ་རྒྱུ་སྐར་གྱིས་བསྐོར་བ་བཞིན་དུ་ཟུར་དུ་རིན་པོ་ཆེའི་རྒྱན་ཕྲེང་གིས་
སྤྲས་པའི་གཙོ་བོ། གཡུ་ལྗང་ནམ་མཁའི་ཐིག་ལེ་ནོར་བུ་མ་རྒད་ཀྱི་སྙིང་པོ་དཀར་
མདངས་ལ་དཀར་ཆའི་རྟེན་འབྲེལ།
དམར་མདངས་ལ་དམར་ཆའི་རྟེན་འབྲེལ།
ལྗང་གུ་ལ་རླུང་སེམས་ཀྱི་རྟེན་འབྲེལ། མདངས་གསུམ་གཅིག་ཏུ་འདུས་པ་སྐྱེས་
བུའི་བླ་སྲོག་གི་རྟེན། དཀོན་པའི་དོན་གྱིས་རིན་ཆེ། མཚར་བའི་འོད་ཀྱིས་
རྒྱན་བྱེད། ཁྱད་པར་འཕགས་པའི་དཀོར་ནོར་དུ་རྩི། རྗེ་རྒྱལ་པོའི་མགུལ་གཡུ་
བྱེད་དེ་བཀའ་ཁྲིམས་བཙན་པོས་འབངས་འཁོར་ལ་དབང་དུ་བྱེད། ཕོ་སྐྱེས་པའི་
རྣ་གཡུ་བྱེད་དེ་རྣ་བ་གཏམ་སྙན་གྱི་བཅུད་ཀྱིས་འགེངས། མོ་མཛེས་མའི་གཙུག་
གཡུ་བྱེད་དེ་ཚེ་གང་སྐྱིད་པའི་འགོ་ཚུགས། གསོན་སོག་ཡོད་ཀྱི་བླ་གཡུ་བྱེད་དེ་
བླ་ཚེ་སྲོག་གསུམ་རང་མལ་དུ་བརྟན་པར་བྱེད་པའི་དབྱིག་གི་མཆོག་དམ་པ་
ཉིད་དང། གཞན་ཡང་ལྷའི་ནོར་བུ་ཤེལ་དཀར་དྭངས་གསལ། གཟུགས་མེད་
ཁམས་ཀྱི་ཏིང་འཛིན་གསལ། གཟུགས་ཁམས་ཀྱི་བསམ་གཏན་གསལ། འདོད་
ཁམས་ལྷའི་བདེ་སྐྱིད་གསལ། གསལ་བ་གསུམ་འཛོམ་རིན་ཆེན་གྱི་མཆོག་དང༌།
ཀླུའི་ནོར་བུ་དུང་དཀར་དྲི་མེད། བྱ་བ་མི་ཆོས་ཀྱི་གཞི་དཀར། བྱེད་པ་ལྟ་ཆོས་
149

ཟིན་ཏིག་དང་བག་མ་ལ་དགེ་བའི་ལས་ཚན་དཀར་རྩིས་སོགས་ཀྱི་སྐོར།

ཀྱི་གཞུང་དཀར། འབྲས་བུ་ལུགས་གཉིས་ཀྱི་མཐའ་དཀར། དཀར་བ་གསུམ་
འཛོམ་རིན་ཆེན་གྱི་མཆོག་དང༌། མིའི་ནོར་བུ་བྱེ་རུ་མདངས་རྒྱས། ཐོག་མར་ཡིད་
འོང་གི་འཛུམ་མདངས་རྒྱས། བར་དུ་མཛེས་རྒྱན་གྱི་སྙིང་བཅུད་རྒྱས། ཐ་མར་
དཀོར་མཛོད་ཀྱི་དབྱིག་ཏུ་རྒྱས། རྒྱས་གསུམ་འཛོམ་པ་རིན་ཆེན་གྱི་མཆོག་ཏུ་གྲུབ་
པ་སྟེ། བཀྲ་ཤིས་ནོར་བུ་རྣམ་གསུམ་གྱི་གཙོ་བོར་བྱས། འདོད་པ་འཇོ་བའི་ནོར་
གྱི་སྙིང་པོ་རྣམས་ཀྱིས་བརྒྱན་པས་མགོ་མཇུག་ཀུན་མཚུངས་སྐྱེ་དགུའི་སྨོན་རྟེན།
དགོས་དགུ་ཚང་བ་འཇིག་རྟེན་གྱི་དབྱིག་མཆོག །མཛེས་ཤིང་བརྗིད་པས་ཞིང་
ཁམས་ཀུན་གྱི་རྒྱན། ཟིལ་ཆེན་ཟིལ་དུ་འབར། བཀྲག་ཆེན་བཀྲག་ཏུ་འཚེར།
མདངས་ཆེན་མདངས་སུ་ངོམས། བཀྲག་མདངས་འོད་དུ་འབར་བ། བཀྲ་ཤིས
རྟགས་ཀྱི་རྒྱན་འདི་གྲུབ་པ་ལགས་སོ།།
དེ་ལྟ་བུའི་ལྷ་མདའ་རྒྱན་དང་ལྡན་པ་འདི་ལ་དགོས་པ་ཇི་ལྟ་བུ་ཞིག་ཡོད་ཅེ་ན།
བརྟན་གཡོ་འཁོར་འདས་ཀྱི་དྭངས་མ་བཅུ་བཞི་ཡོངས་སུ་འཚོགས་པའི་བརྡ་རྟགས་
དང་ལྡན་པ་ཡིན་ཏེ། ལྷ་ཤིང་སྨྱུག་རྒོད་དྲང་ལ་བརྟན་པས་འཆི་བ་མེད་པའི་སྲོག་རྩ་
བརྟན། བྱ་རྒྱལ་རྒོད་སྒྲོ་གསུམ་བསྒྲོན་བྱས་པས་བླ་ཡིད་སེམས་གསུམ་མ་གྲུག་མ་
འཁྱམས་པར་འཁོར། རྣོ་གཅོད་ལྕགས་ཀྱི་མདེའུ་བཙུགས་པས་འགགས་པ་མེད་
པའི་བློ་གྲོས་ཀྱི་རྩལ་རྣོ། དངུལ་དཀར་མེ་ལོང་འོད་དུ་འཚེར་བས་འགྱུར་བ་མེད་
པའི་ཚེ་འཕེལ། ལྷ་དར་དཀར་པོ་བཏགས་པས་རྣམ་པར་འགྱུར་བའི་སྤོབས་
150

མདའ་དར་འཛུགས་པའི་འབེལ་གཏམ།

པ་གྲོལ། དར་སེར་པོ་བཏགས་པས་ཉམས་པ་མེད་པའི་བསོད་ནམས་རྒྱས།
དམར་པོ་བཏགས་པས་གཡོ་བ་མེད་པའི་དབང་ཐང་བསྐྱེད། ལྗང་གུ་བཏགས་པས་
རྩོལ་བ་མི་མངའ་བའི་མཐུ་སྟོབས